	[image: image1.png]oTroBOPHIA BHEL. SUTYPHIA 34 v

\ £





	ФИШ x.Iv.9

	
	ОБЛАГАНЕ НА МНОГОНАЦИОНАЛНИТЕ И ГОЛЕМИТЕ НАЦИОНАЛНИ ГРУПИ ПРЕДПРИЯТИЯ С ДОПЪЛНИТЕЛЕН ДАНЪК И С НАЦИОНАЛЕН ДОПЪЛНИТЕЛЕН ДАНЪК

НАЦИОНАЛЕН ДОПЪЛНИТЕЛЕН ДАНЪК ЗА 
ПОСЛЕДНИЯ ДАНЪЧЕН ПЕРИОД



Правилата за определяне на националния допълнителен данък за последния данъчен период са разписани в част V „а“, раздел II от ЗКПО.
Съгласно чл. 260я30 от ЗКПО при прекратяване данъчно задълженото лице изпълнява задълженията си по реда на част V „а“ от закона и при спазване изискванията на част V „а“, раздел II от ЗКПО.  
За целите на част V „а“, раздел II от ЗКПО,  съгласно чл. 260я31 от ЗКПО 

Последният данъчен период при прекратяване на:

· данъчно задължено лице, прекратено с ликвидация или с обявяване в несъстоятелност, обхваща времето от първия ден на данъчния период по чл. 260б, в който е извършено заличаването, до датата на заличаването.

· място на стопанска дейност обхваща времето от първия ден на данъчния период по чл. 260б, в който е прекратена дейността му, до датата на прекратяването й.

·  данъчно задължено лице, което е неперсонифицирано дружество, обхваща времето от първия ден на данъчния период по чл. 260б, в който е извършено прекратяването, до датата на прекратяването.

Представляващият данъчно задълженото лице през последния данъчен период - ликвидатор, синдик, представляващият място на стопанска дейност или неперсонифицирано дружество, декларира и внася дължимия от данъчно задълженото лице национален допълнителен данък за този данъчен период. 
За целите на част V „а“, раздел II от ЗКПО,  съгласно чл. 260я32 от ЗКПО 

· Последният данъчен период при прекратяване на преобразуващо се дружество:

· е периодът от първия ден на данъчния период по чл. 260б, в който е извършено преобразуването, до датата на преобразуването. За преобразуващите се дружества, които са новообразувани през данъчния период на преобразуване, последен данъчен период е периодът от датата на учредяването до датата на преобразуването.

Новоучредените или приемащите дружества декларират и внасят дължимия от преобразуващото се дружество национален допълнителен данък за този данъчен период. При преобразуване чрез разделяне данъкът се декларира и внася от едно от новоучредените или приемащите дружества.

Данъчната декларация за последния данъчен период се подава в сроковете по чл. 260я28.

Дължимият национален допълнителен данък за последния данъчен период се внася в срока за декларирането му.

Преобразуване чрез промяна на правната форма

Редът, установен в членове 260я30 и 260я32, не се прилагат в случаите на преобразуване чрез промяна на правната форма по чл. 264 от Търговския закон. Новоучреденото дружество поема всички задължения за определяне и внасяне на националния допълнителен данък за целия данъчен период на преобразуването.

